CELEX: 32014R0877
Language: ro
Date: 2014-08-08 00:00:00
Title: Regulamentul de punere în aplicare (UE) nr. 877/2014 al Comisiei din 8 august 2014 privind clasificarea anumitor mărfuri în Nomenclatura combinată

13.8.2014   
            
            
               RO
            
            
               Jurnalul Oficial al Uniunii Europene
            
            
               L 240/15
            
         REGULAMENTUL DE PUNERE ÎN APLICARE (UE) NR. 877/2014 AL COMISIEI
   din 8 august 2014
   privind clasificarea anumitor mărfuri în Nomenclatura combinată
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful vamal comun (1), în special articolul 9 alineatul (1) litera (a),
   întrucât:
   
               (1)
            
            
               Pentru a asigura aplicarea uniformă a Nomenclaturii combinate anexate la Regulamentul (CEE) nr. 2658/87, este necesar să se adopte măsuri privind clasificarea mărfurilor menționate în anexa la prezentul regulament.
            
         
               (2)
            
            
               Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricăror alte nomenclaturi bazate integral sau parțial pe aceasta sau care îi adaugă acesteia subdiviziuni suplimentare și care sunt stabilite prin dispoziții specifice ale Uniunii, în vederea aplicării de măsuri tarifare sau de altă natură privind comerțul cu mărfuri.
            
         
               (3)
            
            
               În temeiul acestor reguli generale, mărfurile descrise în coloana 1 a tabelului din anexă trebuie clasificate la codul NC indicat în coloana 2, pe baza motivelor care figurează în coloana 3 a tabelului menționat.
            
         
               (4)
            
            
               Este necesar să se prevadă posibilitatea invocării în continuare de către titular, pentru o anumită perioadă de timp, în conformitate cu articolul 12 alineatul (6) din Regulamentul (CEE) nr. 2913/92 al Consiliului (2), a informațiilor tarifare obligatorii care sunt emise în legătură cu mărfurile vizate de prezentul regulament, dar care nu sunt conforme cu acesta. Perioada respectivă ar trebui să fie de trei luni.
            
         
               (5)
            
            
               Măsurile prevăzute de prezentul regulament sunt conforme cu avizul Comitetului Codului vamal,
            
         ADOPTĂ PREZENTUL REGULAMENT:
   Articolul 1
   Mărfurile descrise în coloana 1 a tabelului din anexă se clasifică în Nomenclatura combinată la codul NC indicat în coloana 2 a tabelului menționat.
   Articolul 2
   Informațiile tarifare obligatorii care nu sunt conforme cu prezentul regulament pot fi în continuare invocate, în conformitate cu articolul 12 alineatul (6) din Regulamentul (CEE) nr. 2913/92, timp de trei luni de la data intrării în vigoare a prezentului regulament.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 8 august 2014.
      
         
            Pentru Comisie,
         
         
            pentru președinte
         
         Martine REICHERTS
         
            Membru al Comisiei
         
      
   
   
      (1)  JO L 256, 7.9.1987, p. 1.
   
      (2)  Regulamentul (CEE) nr. 2913/92 al Consiliului din 12 octombrie 1992 de instituire a Codului vamal comunitar (JO L 302, 19.10.1992, p. 1).
   
      ANEXĂ
      
                  Descrierea mărfurilor
               
               
                  Clasificare
                  (Cod NC)
               
               
                  Motive
               
            
                  (1)
               
               
                  (2)
               
               
                  (3)
               
            
                  Un aparat (așa-numitul „Dispozitiv de afișare LCD pentru pereți video”) constituit dintr-un monitor color cu tehnologie LCD și o mașină automată de prelucrare a datelor (ADP), cu dimensiuni de aproximativ 91 × 53 × 12 cm.
                  Monitorul cu o diagonală a ecranului de aproximativ 102 cm (40 inchi) are următoarele caracteristici:
                  
                              —
                           
                           
                              o rezoluție nativă de 1 920 × 1 080 pixeli;
                           
                        
                              —
                           
                           
                              un raport de aspect de 16:9;
                           
                        
                              —
                           
                           
                              o distanță între pixeli de 0,46125 mm;
                           
                        
                              —
                           
                           
                              un timp de răspuns de 8 ms;
                           
                        
                              —
                           
                           
                              o luminozitate maximă de 700 cd/m2;
                           
                        
                              —
                           
                           
                              un raport de contrast tipic de 3 000:1;
                           
                        
                              —
                           
                           
                              un unghi de vizualizare orizontal și vertical de 178°;
                           
                        
                              —
                           
                           
                              o funcție imagine-în-imagine (picture-in-picture — PIP).
                           
                        Mașina ADP integrată cuprinde un microprocesor, o memorie de 1 GB și o unitate de hard disk de 40 GB.
                  Aparatul cuprinde, de asemenea, un amplificator audio, două difuzoare, precum și butoane de pornire/oprire și control și vine împreună cu o telecomandă.
                  Aparatul are următoarele interfețe: intrare VGA, intrare/ieșire DVI-D, HDMI, CVBS (AV), intrare/ieșire RS232C, intrare/ieșire audio și LAN.
                  Aparatul este destinat utilizării ca parte componentă a pereților video LCD. Mașina ADP integrată este utilizată ca procesor pentru pereți video, în vederea asigurării controlului pereților video într-o rețea de până la 5 × 5 configurații de pereți video. Aparatul poate funcționa în mod autonom atât ca monitor, cât și ca mașină ADP.
               
               
                  8528 59 31
               
               
                  Clasificarea se stabilește în funcție de regulile generale 1 și 6 pentru interpretarea Nomenclaturii combinate, de nota 3 la secțiunea XVI, precum și de textul codurilor NC 8528, 8528 59 și 8528 59 31.
                  Aparatul este conceput pentru a îndeplini două funcții din secțiunea XVI (prelucrarea datelor de la poziția 8471 și afișarea de conținut video de la poziția 8528). În conformitate cu nota 3 la secțiunea respectivă, aparatul trebuie clasificat după funcția principală pe care o îndeplinește.
                  Având în vedere modul de concepere și proiectarea aparatului, cum ar fi faptul că mașina ADP este utilizată ca procesor pentru pereți video în vederea asigurării controlului pereților video într-o rețea de până la 5 × 5 configurații de pereți video, aparatul este destinat utilizării ca monitor parte componentă a unui perete video LCD. În consecință, funcția principală a aparatului este aceea a unui monitor de la poziția 8528. Prin urmare, se exclude clasificarea la poziția 8471 ca mașină ADP.
                  Având în vedere caracteristicile sale obiective — cum ar fi dimensiunea ecranului, modurile video acceptate, distanța dintre pixeli, neadecvată pentru o vizionare de aproape îndelungată, luminozitatea ridicată, prezența unei telecomenzi, circuitele audio cu amplificare și funcția PIP — monitorul nu este considerat a fi de tipul exclusiv sau în principal destinat unei mașini ADP de la poziția 8471. Clasificarea la subpoziția 8528 51 00 este așadar exclusă.
                  Deoarece monitorul este capabil să afișeze semnale emise de o mașină ADP la un nivel suficient pentru utilizarea practică în combinație cu respectiva mașină ADP, se consideră că este capabil să afișeze semnale de la mașini automate de prelucrare a datelor cu un nivel acceptabil de funcționalitate.
                  Prin urmare, aparatul trebuie clasificat la codul NC 8528 59 31, ca alte dispozitive de afișare cu ecran plat care pot afișa semnale de la mașini automate de prelucrare a datelor cu un nivel acceptabil de funcționalitate, cu tehnologia ecranului cu cristale lichide (LCD).